Yɛdh 15
Cäät jiath buɔ̱cä mi thil luɔt
1
Cu ruac Kuɔth Nhial ben kä ɣä wëë i̱,
2
“Gat ran, ɛŋu mɔ dee tëë
buɔ̱cä tɛy jiɛn tin kɔ̱ŋ lenyɔ,
kɛn kar buɔ̱cä tin te rɛy
jiɛn ruɔ̱ɔ̱p?
3
Ɛ ca jiath ku kɔŋ ka̱n thi̱n
mi ca lätni duɔ̱ɔ̱r?
Kä ca thöt met ka̱n thi̱n
mi ca ŋap ni duɔ̱ɔ̱r?
4
Kä mi ca jiath la̱th maac ala tɔaŋ,
mi ci mac tuɔ̱ŋkɛ da̱ŋ rɛw waŋ,
ɛ ci därɛ cuɔl ɛ cuc ce̱tkɛ miɛm,
derɛ ŋot gɔaaɛ ɛ ba jɛ lätni duɔ̱ɔ̱r?
5
Kä mi thilɛ mi dëë lɛl ni jɛ
mëë ŋotdɛ kɛɛl kɛɛliw,
dëë jɛ kulɛ lät ni ŋu
mi cɛ lɛ waaŋ a cɛ la ni miɛm!”
6
Kɛ kui̱ ɛmɔ, mɛmɛ larɛ ɣän Kuäär ni Kuoth Nhial i̱, “Ce̱tnikɛ mëë cä tɔaŋ jiaath buɔ̱cä ka̱n rɛy tɔɔŋni jiɛn ruɔ̱ɔ̱p diaal, kä cua̱ jɛ la̱th maac ala tɔaŋ, ɣän bä nɛy tin cieŋ kä Jɛ-ru-tha-lɛm thöp inɔ bä. 
7
Ɣän bä ŋɛ̈ɛ̈nydä nyuɔ̱th kɛ, a cäŋ ɛ mëë cikɛ kɔŋ kään maac, ŋotdɛ bi mackɛ dhil nikɛ pët. Kä bi kɛ jɛ cu ŋa̱c ɛn ɣöö ɛ ɣän Kuoth Nhial, mi wa̱a̱ ŋɛ̈ɛ̈nydä wä nyuɔ̱th kɛ. 
8
Ɣän bä wec jakä te ni baaŋ, kɛ ɣöö cikɛ lät a thilɛ kɛ ŋa̱th, ruac ni ɣän Kuäär ni Kuoth Nhial.”
